**Kam gredo gozdovi**

Ljudje že od nekdaj uporabljamo les. Že prvi ljudje so vedeli, da je les vsestransko uporaben. Iz njega so izdelovali hiše, posode, čolne, orodja in še kaj več. Les je bil zelo pomemben, saj je bil surovina, ki se jo je lahko pridobivalo na dokaj enostaven način. Našli so drevo, ga posekali in obdelali. Tako se je nadaljevalo in še danes uporabljamo les na vsakem koraku.

Les uporabljamo za papir, kurjavo, bivališča in še za mnogo drugih izdelkov in polizdelkov. Vendar se gozdovi prekomerno krčijo in drevesa izginjajo. Ljudje smo ta obnovljivi vir začeli zlorabljati. Mogoče si mislite: »Pa saj so samo drevesa!« Ste pomislili, da so drevesa in gozdovi največji vir kisika na zemlji? Torej so gozdovi kopenska pljuča Zemlje. Kar pomeni, da uničujemo svoj lastni vir kisika, brez katerega ne moremo živeti.

Poleg vsega tega pa zmanjšujemo naravni življenjski prostor, ki je dom milijonom živalim. S tem ko zmanjšujemo naravni habitat živalim, smo zelo nepravični, saj je bilo veliko živali tu prej, kot smo bili ljudje. Na srečo se je človeška vrsta začela tega zavedati in se zato se nekatere stvari izboljšujejo. Pojavljajo se organizacije, ki pomagajo okolju. Tak primer je ''fill the bottle'', kjer ljudje v prazno plastenko nabirajo cigaretne ogorke.

S takimi načini poskušamo rešiti gozdove in naš planet. In če bomo s tem nadaljevali, nam mogoče celo uspe rešiti našo Zemljo.

Avtorica: Ajda Kranjčević

LITERATURA:

Brown. T., 2019, Timber Resources. National geographic, URL: <https://www.nationalgeographic.org/article/timber-resources/7th-grade/> (citirano 5.2.2020)

Toluna team, fill the bottle chalenge, URL: <https://uk.toluna.com/opinions/4834778/Fill-the-Bottle-Challenge> (citirano 5.2.2020)